Civilization (sang)

«Civilization» er en amerikansk populærmusikksang, skrevet av Bob Hilliard og Carl Sigman. Den ble publisert i 1947 og introdusert i Broadway-musikalen Angel in the Wings samme år, hvor den ble fremført av Elaine Stritch. 

 Konsept 
Sangen blir betraktet som satire og blir sunget fra perspektivet til en innfødt «villmann», hvis landsby nylig har blitt bebodd av en misjonær og andre «siviliserte» mennesker, som forsøker å gjøre stammen sivilisert. «Villmannen» tenker imidlertid annerledes, synger om de større feilene i det siviliserte samfunnet og bestemmer seg til slutt for at han vil bli der han bor (formodentlig i Kongo, siden det blir referert til i sangteksten).

 Listeplasserte innspillinger 
Mange innspilte versjoner kom på Billboard-listen, med The Andrews Sisters og Danny Kaye, med Louis Prima, med «Smilin'» Jack Smith, med Ray McKinley og med Woody Herman.

Innspillingen med The Andrews Sisters og Danny Kaye ble foretatt 27. september 1947 og utgitt på 78-platen Decca 24462.
Innspillingen med Louis Prima ble foretatt 24. juli 1947 og utgitt på 78-platen RCA Victor 20-2400.
Innspillingen med Jack Smith ble utgitt på 78-platen Capitol 465. 
Innspillingen med Ray McKinley ble utgitt på 78-platen Majestic 7274.
Innspillingen med Woody Herman ble utgitt på 78-platen Columbia 37885.

 Andre versjoner  
Innspillingen med Joe Loss and his Orchestra with vocal by Elizabeth Batey ble foretatt i London 11. mars 1948. Den ble utgitt på 78-platen His Master's Voice BD 6007
Innspillingen med Øivind Berghs Danseorkester Engelsk sang: Jack Geddes ble foretatt i Oslo 29. april 1948. Den ble utgitt på 78-platen Musica A-8345. 
Norske Nina & Patzy med The Lunick Group. Innspillingen ble utgitt på singlen Manu MA-86. Arr.: Thor G. Norås.
Dyan Cannon fremførte sangen på The Muppet Show sammen med flere Muppet-jungledyr.
 Svensk versjon ble utgitt av Sven-Ingvars i 1982 på LP med tittel "Å Vilka Tider". (GoodWill GWLP 2050)

 Norske versjoner 
Juul Hansen og Karl Hovden har skrevet norske tekster. 

 Innspillinger 
 År Sangtittel Artist Tekstforfatter Platetype Platemerke og katalognummer«Bongo, bongo, bongo»Kurt Foss og Reidar BøeJuul Hansen78-plateMusica A-?1950«Civilization»Som del av medleyen «Swing Harselas»Arne og Birger Jacobsen med gitarArne og Birger Jacobsen78-plateColumbia GN 11861976«Bongo Bongo Bongo»New Jordal SwingersHovdenSingleOn Records 6084 503

 I populærkulturen 
«Civilization», fremført av Danny Kaye og The Andrews Sisters, er med i spillet Fallout 3 (2008) på PC, PlayStation 3 og Xbox 360. Det finner sted i et post-apokalyptisk, retro-futuristisk USA i år 2277.Fallout FAQ på bethsoft.com

En uidentifisert innspilling av «Civilization» kan høres bli spilt på radio i Adrian Lynes film Lolita (1997).

 Listeplasseringer 
 Artist Liste Høyeste  plassering Uker på listen Dato for listeplassering The Andrews Sisters og Danny Kaye  Billboard-listen Whitburn, Joel (1973): Top Pop Records 1940–1955, Record Research# 31014. november 1947 Louis Prima  Billboard-listen # 887. november 1947 «Smilin'» Jack Smith  Billboard-listen# 14226. desember 1947 Ray McKinley  Billboard-listen# 14126. desember 1947 Woody Herman  Billboard-listen# 15126. desember 1947

 Fotnoter og referanser 

Kategori:Sanger fra USA
Kategori:Sanger fra 1947